
Despre articol Rezumat 

Istoric: Recitind Parabolele din Noul Testament, autorii prezentului studiu găsesc ele- 

Primit 10 septembrie 2019 mente pe baza cărora se poate clădi interpretarea acestor istorii în lumina evolu- 

Acceptat 1 octombrie 2019 ţionismului—un concept de o profunzime considerabilă. Dacă sînt percepute 

Publicat 7 noiembrie 2019 ca un întreg şi dacă lăsăm la o parte orice reflecţie mistică asupra lor, parabo- 
lele afirmă existenţa unui sistem care generează și guvernează toate principiile şi 

Cuvinte-cheie: entităţile, care, în consecinţă, îi împărtăşesc natura, adică ordinea, echilibrul și 

evoluţionism vitalitatea. 

biblistică Entităţile deţin forţa vitală generată de un dat genetic entelehic, fundamen- 

genotip tal pozitiv, însă care se poate menţine, dezvolta şi evolua ca atare numai ca ur- 

fenotip mare a devenirii epigenetice, în acea direcţie. 

ideologie În mod firesc pentru el însă, omul religios subordonează spiritului şi îm- 


plinirii voinţei lui Dumnezeu datul genetic, dobînditul epigenetic, precum și 
instrumentele de natură comportamentală și ideologică. 


I. SENTENȚE ŞI PARABOLE. Cercetarea Evangheliilor recepte arată că unele componente ale acestora sînt 
în măsură să vădească o anumită mentalitate generală și o concepţie referitoare la actele lingvistice, cogita- 
ţionale şi comportamentele umane de zi cu zi şi la principiile etico-morale ale ființei umane. Cele mai bo- 
gate sub acest aspect sînt componenta parenetică—enunţuri paremiologice şi povestiri parabolice—și cea 
etologică, unde faptele concrete sînt adesea lămurite discursiv. Chiar dacă nu fiecare dintre acestea conţine 
toate elementele celorlalte, corpusul astfel constituit este coerent, sistemic și relevant pentru învăţătura 
Evangheliilor, iar între spusele şi faptele enunţătorului există o relaţie armonioasă, faptele necontrazicînd 
spusele, iar spusele nefiind contradictorii cu faptele. 

Enunţurile paremiologice se grupează mai cu seamă în predica de pe munte (Mr, 5; 6; 7; Lc, 6, 20-49), 
unde se prezintă generalităţi, principii, dar și îndeajuns de multe elemente specifice sub aspect mentalitar 
şi comportamental, privitor la felurite situaţii particulare sau generale. Sintetizînd o parte a înţelepciunii 
tradiţionale și general umane, acestea anticipează învăţăturile explicite și faptele directe ce vor urma. Da- 
torită caracterului aforistic al enunţurilor paremiologice, posibilităţile interpretative şi de torsionare pe 
care le deţin pot fi considerabile. 


tTextele pe care le avem în vedere fac parte din clasa celor care—cu deosebire—sînt privite în mod obişnuit dintr-o pre- 
supusă dimensiune mistică, hermeneza lor fiind astfel orientată, chiar și atunci cînd se pretinde pur exegetică. În aceste cazuri 
este greu de dovedit ce și cît aparţine autorului, ce și cît interpretului. Mai mult, de pe o astfel de poziție se decretează adesea 
că tot ceea ce nu are în vedere un conţinut mistic, simbolic, alegoric etc., și nu privește construcţia textului și a discursului ca 
pe una deplin controlată de către autor și cumva orientată este inadecvat acelui tip de text și, în consecinţă este eronat. Această 
modalitate nu doar legitimează o perspectivă, dar generează la susținătorii ei prejudecata imposibilității oricărei alte perspective, 
hrănindu-le pretenţia că orice altă perspectivă este greşită. Fireşte că, adesea, asocierile sînt operate de mintea astfel exersată a 
interpretului şi nu se poate demonstra— științific, nu retoric—că sensurile sînt extrase din text, iar nu induse de către interpret, 
statornicite și rafinate prin tradiţie, apoi devenite intangibile prin autoritate. Neavînd în vedere vreo dimensiune mistică și 
ferindu-se de interpretări, analiza noastră încearcă să asculte şi să observe doar ceea ce spune textul de la sine și să compare 
esența sa conceptuală cu aceea a altor texte. Trimiterile și citatele fac referire la ultima versiune integrală a Bibliei, în limba 
română, apărută la Iași, în 2013, și aparţinînd lui Alois Bulai și Eduard Patrașcu. 

Poate cea mai veche și, cu siguranţă, cea mai la îndemînă modalitate umană de a dobîndi o 
oarecare cunoaștere a lumii decurge dintr-un atribut al materiei vii organizate biologic, şi anume 
capacităţile de a percepe senzaţii de natură să impresioneze, de a le stoca și procesa. Exersarea 
acestor capacităţi—mai cu seamă în urma stocării, comparării şi simbolizării de mari cantități 
de informaţie senzorială—a dus la apariţia unui epifenomen bio-social complex, şi anume par- 
ticularitatea de a interpreta felurit o aceeași informaţie şi de a opera previziuni pe baza stocului 
de informaţie— existent sau produs imaginativ, prin corelaţii. În felul acesta, primul pas către 
cunoașterea profundă și acurată a realităţii este încărcat şi rămîne grevat de senzorialitate și ima- 
ginaţie, încît chiar atunci cînd cunoaşterea pare a se apropia de realitatea ontică, temeiul rămîne 
cel dat de primele rezultate ale procesării imaginative a senzaţiei. 


De aceea, adesea este imposibil de arătat dincolo de orice echivoc ce anume a înţeles sau semnificat născoci- 
torul sau compilatorul de butade. El poate pleca de la o simplă impresie sau de la observarea directă ori nu a 
unei situaţii foarte specifice şi particulare— atit impresia, cît și observaţia fiind generate de o stare acută sau 
vagă, ori de un particularism oarecare—, dar poate pleca și de la o sinteză generalizatoare și abstractizantă 
a unor clase de concepte și de acte. Fireşte că în acest context devine dificil de aflat ce, cît şi cum anume 
a înţeles și a vrut să transmită colportorul, dar și ce, cz, cum şi de ce s-au modificat ponderile elementelor 
butadei și ce şi cît anume înţelege fiecare, în virtutea cunoștințelor sale, a experienţei sale mentale, culturale, 
a capacităților şi determinărilor sale asociative, a datelor sale existenţiale, în general. În sfîrşit, contactul 
butadei cu realitatea—cea dintii variabilă ca intensiune și extensiune, cea de-a doua felurită, nuanţată, 
proteică— poate induce noi modificări, ameliorative sau dimpotrivă, potrivite sau nu, oricum nişte abateri 
de la gîndul originar. 

Toate aceste mecanisme de interpretare şi de formare sînt active oriunde este implicată comunicarea 
unui rezultat al reflecţiei. Între enunţurile paremiologice și parabole, cele dintii sînt, de departe, cele mai 
expuse (re)semantizărilor, natura lor oarecum enigmatică, voit încifrată și cu tendinţe către generalizare și 
către valabilitatea universală favorizînd implicit acest proces. 

Pe de altă parte, parabolele constituie o modalitate de transmitere a unui mesaj astfel construit încît— 
prin prezentarea de acţiuni simple și cunoscute, zugrăvite prin intermediul analogiilor şi metaforelor suges- 
tive, emițătorul trimite la concepţii și gînduri care sînt accesibile receptorului, ori chiar familiare sau doar 
asimilabile, și care au o valabilitate intrinsecă. În plus, cel dintii poate poate face lesne „reglaje de fineţe”, 
explicînd lămuritor—prin parafrază sau discurs centrat exclusiv asupra mesajului în sine. De altfel, struc- 
tura și conţinutul parabolelor vădesc cu limpezime intenţia pilduitor-persuasivă a celui care le construiește 
şi propagă. Astfel, cam toate parabolele prezintă personaje și întîmplări bine reliefate, simple, și care ies 
în evidență prin trăsături puţine şi ușor de identificat. Caracterul uni- sau bidimensional al întîmplării și 
al protagoniştilor nu permite prea multe speculaţii, toate elementele de construcţie a parabolei stimulînd 
receptarea acesteia în direcţia intenţiei naratorului. Avînd grija eliminării zgurei interpretative, acesta este 
atent la corecta orientare a receptorului, ferindu-l de interpretarea eronată a elementelor discursive sau de 
angajarea lui pe direcţii necoincidente cu semnificaţia din intenţia discursului. Într-un sens, parabolele 
sînt echivalentele discursive ale exemplului viu, generat prin executarea unei acţiuni, eventual explicate. 


II.1. EvOLUȚIONISMUL nu este o concepţie databilă, idei ce pot fi considerate evoluționiste apărînd ine- 
rent, încă din primele epoci consemnate de Istorie. Totodată, evoluționismul însuși a evoluat, cunoscînd 
felurite avataruri, lărgiri, restrîngeri, dezvoltări, nuanţări— toate normale, aberante sau inhibitorii. Ceea ce 
contează aici însă este dacă perspectiva care generează, animă, hrănește sau doar însoţeşte o concepţie poate 
sau nu poate fi considerată evoluționistă. De aceea, socotind că, spre deosebire de sentenţe, parabolele nu 
stimulează interpretarea torsionată, ci oferă obiectivităţii mai multe posibilităţi, şi avînd în vedere că, în 
fapt, ele închipuie modele mentalitare şi comportamentale, în cele ce urmează vom examina parabolele 
căutînd să aflăm dacă validează sau nu predicatul din titlu, care susţine că ele ar deţine un filon evoluționist. 


II.2. SISTEMUL. O cerinţă fundamentală a înţelegerii și conceperii realităţii din perspectivă evoluționistă 
se referă la caracterul sistemic al acesteia. Funcţionînd într-un mediu cu care se află în relaţii de interde- 

terminare cu ponderi diferite, sistemul deschis și dinamic este o entitate structural-funcțională complexă 
şi coerentă, cu existență spațio-temporală și între ale cărui elemente există și funcţionează relaţii necesare 
şi eficiente, continuu ajustabile în funcție de cerinţe externe și de nevoi interne, toate acestea conlucrînd 
la a-l face să fie deopotrivă homeostatic și evolutiv. 

O constituentă fundamentală şi consistentă a filozofiei parabolelor o reprezintă evidenţierea și urmă- 
rirea sistemicităţii, implicînd firesc respectul pentru structura sistemică și prețuirea funciară a ordinii și 
ierarhiei—pe criteriile identităţii și stabilităţii darului genetic, al eficienţei funcţionale a structurii epige- 
netice și al urmării voiei Zeului. Astfel apar enunţurile neechivoce în favoarea respectării nesmintite a 
continuității şi a ierarhiei, precum în parabola servitorului credincios (Mt, 24, 45-51; Le, 12, 41-48), şi 
împotriva ruperii continuității de principiu, a neungerii, a imposturii, cum o ilustrează exemplar parabola 
arendașilor ucigași (Mt, 21, 33-46; Mc, 12, 1-12; Le, 20, 9-19. 

Din același motiv se pledează în direcţia neîmpiedicării cursului firesc—care este spre dezvoltare și 
care nu semnifică simpla prezervare, ci lupta evolutivă—și a valorificării datului genetic prin constituirea 
unui cadru epigenetic potrivit şi urmînd acţiuni hrănite ideologic și conforme voinţei divine, precum în 
parabola talanţilor (Mz, 25, 14-30; Le, 19, 11-27). 

De aceea, menţinerea homeostatică a sżatu-quo-ului constituie nu o formă de inerție şi de imu(c)abili- 
tate, ci o etapă a jocului dintre stabilitatea dătătoare de identitate și evoluţia adaptativă, prezervarea fiind 
necesară consolidării maturizante a unei stări, iar modificarea survenind în chip natural, ca urmare a unor 
acumulări cantitative și calitative fireşti, fiind parte incipientă a procesului evolutiv. 


II.3. GENOTIPUL. Stabilită fiind importanţa crucială a sistemicităţii, aceasta devine temelia și modalita- 
tea existenţială a unor procese constitutive, de dezvoltare şi evolutive fundamentale. Punctul de plecare al 
chestiunii darului genetic din filozofia Parabolelor este ilustrat prin cea a grăuntelui de muştar şi a aluatului 
(Mt, 13, 31-35; Mc, 3, 30-34; Lc, 13, 18—21) şi cea a seminței care creşte (Mc, 4, 26-29). Aici se asertează 
forţa vitală a materiei şi caracterul entelehic al genomului. Însă după dezvăluirea deplinătății şi nelimitării 
puterii de creaţie urmează actul concret, la al cărui început se află semănătorul. El răspîndeşte, aparent 
aleatoriu, un set de seminţe avind—teoretic—același potenţial și trăsături similare. Acţiunea însăși şi 
condiţiile de mediu determină efecte diferite, seminţele căzînd în diferite locuri, de la unele total nepriel- 
nice fertilizării, la unele optime procesului, rezultatele fiind consecvente diferitelor contexte, de la lipsa 
oricărei şanse de a încolți la rodnicia plenară (M413, 3-23; Mc, 4, 3-20; Lc, 8, 4-15). Deja decurge de 
aici învăţătura că simpla existenţă a unui potenţial nu poate constitui o valoare în sine, ceea ce contează 
fiind consecinţa reuşită a bunei actualizări a potenţialului, cu efectele ce decurg de aici. Aceasta deoarece 
nu tot ceea ce ar putea exista va exista, şi nimic din ceea ce există nu există cu necesitate— după cum o arată 
parabola neghinei (Mrz, 13, 24-30)‘, a semănătorului și elemente ale altor cîtorva. 


! În care se arată că servitorul trebuie să îndeplinească cu stricteţe și negreșit poruncile stăpînului său și să-și asume cu toată 
conștiinciozitatea acele atribute și comportamente care l-au făcut vrednic de a primi rolul pe care îl are în planurile stăpînului 
şi în societate. Acest lucru trebuie să-l ducă la respingerea atributelor şi comportamentelor către care ar tinde ca ființă lipsită de 
conştiinţa rolului ei, și care ar aduce-o în contradicţie cu calitatea de element (şi acesta, la nivelul său, un sistem) al unui sistem. 
De aceea, sub Lc, 17, 7-10, apare o învăţătură precum: „Oare e nevoie să-i mulțumească servitorului că a făcut cele poruncite? 
Tot așa și voi, cînd faceți toate cele care vă sînt poruncite, spuneți: « sîntem servitori inutili, am făcut ceea ce eram datori să 
facem»”, 

2În care se vorbește despre niște arendași ai unei vii, care i-au nesocotit pe trimișii stăpînului viei și i-au ucis moștenitorul— 
cu toții trimiși să aducă stăpînului viei roadele proprietăţii lui— și a căror pedeapsă previzibilă este moartea, via urmînd a fi 
încredinţată altor arendași, capabili să respecte ordinea stabilită și să-și înțeleagă corect adevăratul rol. 

SUnde se vorbeşte despre un stăpîn care a încredințat servitorilor săi diferite sume, în funcţie de capacităţile fiecăruia. La 
întoarcere, aceștia i-au returnat capitalul, împreună cu profiturile obținute, mai puţin unul, care a preferat să-și îngroape talantul, 
spre a se asigura astfel că va putea returna suma fără pierderi. Lucrul l-a mîniat pe stăpîn, care a declarat că nu acceptă să nu aibă 
nici un profit, l-a alungat pe servitor și a repartizat suma celui care obținuse profitul cel mai mare. 

“În care se vorbeşte despre un agricultor care a semănat sămînță bună, dar, în timpul nopţii, un dușman a presărat neghină 
în semănătură. Slugile sale sînt instruite să o smulgă, însă nu imediat, ci abia la vremea secerișului, cînd natura firesc diferită a 
celor două plante va face lesnicioasă separarea griului de neghină; primul va fi așezat în grînar, cea din urmă va fi zvârlită în foc. 
Datorită naturii dăunătoare a neghinei (asupra calităţii pe care ar avea-o recolta, nu asupra procesului de dezvoltare a plantelor 

II.4. FENOTIPUL. Deşi datul genotipal este indispensabil—împlinirea lui prin existenţă atestîndu-i im- 
plicit calitatea—, el nu constituie decît primul pas. Împlinind chemarea divinității de a intra în existenţă, 
individul pătrunde într-o lume ale cărei elemente constituie factori cu care interrelaționează, toţi factorii 
şi toate procesele pe care le întilnește acţionînd asupra sa selectiv, pe criterii preponderent funcţionale. 
De aceea, la acest nivel, necesitatea fundamentală o constituie acomodarea—prin cuvînt, gînd și faptă— la 
realitate, act ce poate fi împlinit prin supunerea la comandamentele divine. 

Probabil că filozofia referitoare la relaţia dintre datul genotipal și dobînditul fenotipal, dintre potență 
şi act, își atinge culmile în parabola lui Lazăr cel sărac și a nenumitului bogat (Lc, 16, 19-31), în care 
apar doi indivizi aflaţi la extreme: unul trăieşte în belșug, celălalt, în lipsuri majore. Fără vreo motivaţie 
explicită, doar pentru a construi o învăţătură, ni se spune că după moarte cel dintii ajunge într-un loc al 
maximei suferinţe, iar celălalt, într-unul al maximei beatitudini; și, mai mult decît în viaţa pământească, 
hotarul dintre cele două lumi este imposibil de trecut. Înţelegind că nu mai poate face nimic pentru sine, 
bogatul îl roagă pe Avraam să trimită pe cineva care să-i avertizeze fraţii vii, spre a-i feri de o astfel de soartă. 
Exemplar prin filozofia sa profundă (dar și prin intransigență și prin substratul secundar”) răspunsul“ arată 
că singura cale reală și eficientă de a evita suferinţa veșnică sau de a obţine beatitudinea eternă se constituie 
prin urmarea legilor scrise în cărţile sfinte. Orice alt îndemn ori ajutor ar fi inutil întrucît cel ce nu respectă 
legile de la sine nu deţine nici capacitatea de a pricepe necesitatea respectării lor şi nici pe cea de a le 
respecta cum se cuvine”. Deşi parabola aceasta arată importanţa factorului ideologic—de care urmează 
să ne ocupăm—, este mult mai potrivit ca ea să fie enunțată aici, deoarece vădeşte cu claritate procesele 
formative care premerg componentei ideologice. 

Avînd în vedere sorgintea divină a datului, precum și marea sa stabilitate, el constituie prin sine o 
direcţionare către Bine, fiind, oarecum implicit, un reper şi o călăuză. Într-un prim moment omul nu are 
decît a-și urma natura (creată și amprentată de divinitate). Parcurgerea acestui proces face ca instinctele 
bune să prevaleze, deci nimic altceva nu mai este necesar, nimic nu este de oferit în plus, toate celelalte 
venind de la sine. Precum în cazul oricărui dat, nimic din ceea ce nu decurge organic din natura darului 
nu se poate petrece. Acest fapt ar fi cauza pentru care cine nu percepe și nu acţionează cu mijloacele pe care 
le are în dotare, nu poate fi îndreptat sau dăruit printr-o acţiune străină: fiecare este întocmai cum este și 
nimeni nu se schimbă ca urmare a unui impuls exterior. De altfel, acest lucru ar contraveni atît coerenţei 
sistemului, cît şi selecţiei care alege binele de rău și favorizează dezvoltarea şi evoluţia binelui de la și prin 
bine. 

Chiar astfel însă, relaţia dintre datul genotipal şi dobînditul fenotipal este mai complexă decît pare, 
primul nefiind un cadru pasiv, ci un set de „materiale” apte să genereze structuri avînd atribute producă- 
toare de acţiuni. Sarcina și datoria omului este de a-l activa valorificator pe cel dintii—prin gînd, cuvînt 
şi faptă, concordante cu voinţa divină explicitată prin învăţăturile de autoritate. Dar acest lucru se face 
parcurgînd neabătut felurite căi obstaculate— de la neprielnicia mediului, trecînd prin propriile becisnicii 
şi ajungînd la acţiunea forţelor socio-mentalitare. Slăbiciunile sau voinţa unui om rău format îl plasează în 
afara cadrelor stabilite de către divinitate, de unde și tratamentele diferenţiate pentru cel bogat și pentru 


de grîu), destinul îi este dinainte statornicit și pecetluit, viața ei de pînă atunci nefiind şi neputind fi relevantă, izbăvitoare sau 
oricum altcumva, iar aparenta amînare a împlinirii destinului nefiind decît o simplă manevră care înlesnește extirparea răului 
fără lezarea bunului. 

5Poate că dintre toate locurile din Noul Testament (prea numeroase) în care cei cumva dotați sînt înfierați pur și simplu 
pentru că, valorificîndu-și talantul, există avînd, iar cei lipsiți sînt favorizați doar pentru că există zăcînd, acesta este cel mai 
contradictoriu în relaţie cu preceptele iubirii şi iertării, atît dinspre Dumnezeu către om, cît și de la om la om, precum și cu cel 
care îndeamnă omul la acţiune, în conformitate cu poruncile divine. 

6 fiau pe Moise şi pe Profeți; să asculte de ei! (...) Dacă nu ascultă de Moise şi de Profeți, chiar dacă ar învia cineva din morți, 
nu se vor convinge!” 

7 Acest gînd de maximă forță aminteşte cu tărie de replica din Jud, 6, 31: „Voi vreți să-l apărați pe Baal? Sau voi vreți să-l 
salvați? (...) Dacă este dumnezeu, să se apere singur, pentru că i-au dărîmat altarul!”. Ea esențializează o concepție cît se poate de 
evoluționistă și de selecționistă, ce caracterizează întreaga istorie a neamului evreu, constant auto-supus rafinărilor și selecției 
adaptative, constant evoluînd astfel. 

Lazăr— dacă divinitatea nu dispune altfel. 

Deşi atît genotipul, cît şi fenotipul își au propriile capacități de a se auto-impulsiona direcționat, 
factorii de mediu deţin forţe în măsură să le deturneze pe cele două. De aceea, genotipul are constantă 
nevoie să fie actualizat printr-un fenotip bine constituit, iar fenotipul are constantă nevoie să fie întreţinut 
de învățătura divină— singura care îl poate menţine pe calea cea dreaptă—, mereu hrănit de credinţa 
nestrămutată— unicul reper ușor accesibil omului. Deşi este crucial, datul genetic are nevoie să nu fie 
lăsat pradă modificărilor produse prin exerciţiul defectuos orientat și să fie împlinit prin exerciţiul rodnic 
şi eficient, produs în conformitate cu conjuncţia dintre sine și un fenotip bun. La fel de crucial, dobîn- 
ditul epigenetic are nevoie să nu-și actualizeze toate atributele posibile, ci doar pe cele concordante cu 
conjuncţia dintre un sine bine constituit și învăţătura divină. 


II.5. IDEOLOGIA. Importanţa factorului ideologic este atît de mare încît nu putea scăpa anticipării. Darul 
genetic şi dobînditul epigenetic au ca rost existenţial eficienţa funcţională, care trebuie să fie conformă cu 
voinţa divină. Datul biologic şi genetic nu este suficient pentru ca viața să se desfășoare în conformitate cu 
voinţa Zeului. Aceasta nu deoarece ar fi imperfect sau nedeplin, ci pentru că fiinţa materială trebuie să-l 
activeze într-un mediu, prin gînduri, cuvinte şi fapte congruente, apoi să-l exerseze și dezvolte în direcția 
bună. (La rîndul său, acest mediu este el însuși un rezultat constituit, orientat, dezvoltat şi determinat 
prin gînduri, cuvinte şi fapte anterioare, care au generat o mentalitate ideologic amprentată.) Astfel el 
dobîndește dimensiunea epigenetică, nici ea suficientă prin sine. Dotată cu conştienţă și oarecare liber 
arbitru, ființa umană trebuie să demonstreze divinității că datul a fost corect orientat, că talantul a fost 
bine şi eficient folosit, că fiinţa este capabilă de strădanii proprii, conștient orientate, deliberate, alegînd 
şi urmînd asiduu calea trasată de divinitate, deţinînd tăria de a o păstra în pofida puternicilor factori 
disturbatori. 

La această deplinătate se ajunge doar prin adoptarea componentei împlinitoare, cea ideologică—di- 
mensiune fundamentală, dominantă şi matricială, care ajunge să cîntărească cel mai greu și să fie viu pre- 
zentă în orice formă de existenţă religioasă. Ea este singura care poate susţine de la sine gînduri, cuvinte şi 
fapte concordante între ele și cu învățătura divină. Interrelaţia dintre cele trei componente conferă ființei 
stabilitate și identitate, dinamică și adaptare, continuitate de parcurs. Întrucît îmbină genuin rigiditatea cu 
elasticitatea, prin funcţionarea lor, toate cele trei componente sînt în măsură să moduleze, să recupereze, 
să convertească întrucîtva fiinţa umană, dar și să o călăuzească, punînd-o la încercare, și să o ajute în a se 
autocălăuzi (pînă în punctul în care, chiar angrenîndu-se în exerciţiul autoanalizei, fiinţa umană nu mai 
este în stare să discearnă între orientare şi voință proprie). 

În acest context, începînd cu momentul ispitirii (Mz, 4, 1-11; Lc, 4, 1-13), se observă limpede afirma- 
rea cu tărie a forţei spiritului asupra materiei, a necesităţii imperioase de a avea o credinţă de nezdruncinat. 
Din maxima încredere în divinitate (Mt, 6, 25-34; 6, 19-21; Lc, 12, 22-33) decurg forţa rugăciunii și 
forţa credinței (Mz, 17, 19-20; 21, 18-22; Mc, 9, 28-29; 11, 12-14; 20-25; Lc, 9, 40-42; 17, 5-6), care 
au puterea chiar de a mîntui, oricît de slabe are fi prin ele însele credința și rugăciunea (Mc, 9, 24). 


II.6. SUPREMAȚIA IDEOLOGIEI. Centralitatea dimensiunii etnice se află în relaţie cu respectul pentru 
sistemicitate și cu tăria datului, motiv pentru care, în condiţii speciale, factorul ideologic îl poate exceda 
pe cel genetic. Textul biblic abundă în situaţii în care se observă antiteza dintre ceea ce este propriu unei 
comunități și ceea ce este străin de ea. Fratele sau aproapele este întotdeauna cel de sînge, comunitatea cu 
acesta fiind fundamentală. Astfel stînd lucrurile, aproapele trebuie iertat „pînă la șaptezeci de ori şapte” 
(Mt, 18, 21-22), toleranța faţă de acesta fiind aproape nelimitată: „Dacă fratele tău greșește împotriva ta, 
mergi şi mustră-l numai între patru ochi! (...) Dacă nu te ascultă, mai ia cu tine unul sau doi «pentru ca 
orice hotărâre să fie întemeiată pe declaraţia a doi sau trei martori»! Dacă refuză să-i asculte și pe ei, spune-l 
Bisericii! Iar dacă refuză să asculte şi de Biserică, să fie pentru tine ca un păgân și un vameș!” (Mz,18, 15-17; 
Le, 17, 3-4). Ultima secvenţă arată că într-un sistem în care aproapele genetic este infinit mai important 


8Lc, 17, 3-4 refuză să prevadă situaţia ultimă. De altfel, grecul Luca este mai atent sub acest aspect, părînd a percepe 
lucrurile altfel, după cum se vede și din parabola prietenului (Lc, 11, 5-8), unde se arată că prietenul în nevoie trebuie ajutat 

decît celălalt este vital ca întreţinerea sistemului să aibă în vedere deopotrivă stimularea mentalități și a 
comportamentelor benefice şi eliminarea celor pernicioase, chiar dacă (de fapt, mai ales dacă) este vorba 
despre aproapele genetic, precum în DZ, 19, 15-19 (care culminează cu secvenţa: „Să nimicești răul din 
mijlocul tău”). Aceasta deoarece orice formă de degradare a ideologiei comunitare sau de renunțare la ea 
este echivalentă cu pierderea identităţii, identitatea genetică însăși trebuind confirmată de cea ideologică. 

În cazul în care nu există identitate genetică, este preţuită cea epigenetică și ideologică. De aceea, cu 
toate că în Noul Testament străinii etnici continuă a fi lăsaţi în afara comunităţii și trataţi diferit, apar 
elemente de oarecare toleranţă faţă de aceia dintre ei care deţin atribute ce indică supunerea la normele 
comportamentale și mai ales ideologice ale comunităţii din care ei nu fac parte. Se recomandă ca aceștia să 
fie trataţi ca niște afini. Firește, aproapele genetic este „mai aproape” decît cel negenetic, dar cazuri precum 
cel al centurionului roman (Mt, 8, 10-13), al canaaneencei (Mt, 15, 21-28), al fiicei îndrăcite a siro- 
fenicienei (Mc, 7, 24-30) arată că, în fond, în realitatea profundă, ideologia poate transcende comunita- 
tea genotipală, iar tratamentul— la început diferențiat în funcţie de apartenenţa genetică și culturală— se 
poate modifica atunci cînd factorii epigenetic și comportamental modifică importanţa apartenenţei sau 
indică o alta, la un nivel superior. 

Deşi astfel de cazuri provoacă mirarea, deși obţin cu greu recunoașterea și cu toate că înfruntă exigenţe 
sporite atunci cînd solicită acceptarea, în virtutea aceluiași respect pentru sistem şi pentru ideologie— 
întărindu-se astfel cele afirmate prin învăţături—, străinul ajunge a fi recunoscut verbal ca afin și folosit ca 
exemplu emulativ și (re)direcţionant'”. 

* 

În sfârşit, același este contextul care explică producerea unui repetat discurs al legitimării (Mt, 7, 24- 
27; Mc, 13, 28-32; Lc, 6, 47—49; In, 10, 1-18; In, 15, 1-17), dubla măsură din întîmplarea sabatică, 
în care ucenicii nu au respectat formal rigorile sîmbetei, rupînd și mîncînd spice (Mz, 12, 1-8), precum 
şi derogările privitoare la comportamente exagerate, dar favorabile sau plăcute lui Isus (de pildă, Mc, 14, 
3-9; Lc, 7, 36-50, şi în multe alte locuri, nu atît de evidente, dar la fel de neechivoce), excentricități (Mz, 
8, 22)!!, motivări sofistice (Mt, 9, 14 ş.urm.) sau abuzuri—chiar dacă de înţeles din perspectivă culturală 
şi temporală, totuşi, fundamental, abuzuri (Mt, 8, 14-15)” —, vindecări întemeiate doar pe presupunerea 
că astfel se împlineşte o profeție a lui Isaia (Mz, 8, 16-17). 


II.7. SELECȚIA. Compararea gamei ample a datului genetic şi a existenţei mai multor posibilități de 
actualizare a acestuia, cu îngustimea căii agreate de către divinitate arată că simpla existență a mai multor 
posibilități genetice şi epigenetice, apoi a capacităţii de autoorientare (în vederea activării datului genetic 
şi a constituirii dobînditului epigenetic) nu înseamnă că oricare posibilitate şi orientare este bună și de 


indiferent de contextul în care cere ajutorul. 

Pentru insistenţă, v. şi parabola judecătorului nedrept (Le, 18, 1-8), în care se vorbeşte despre faptul că un judecător lipsit 
de frica lui Dumnezeu și de ruşinea de oameni, căruia o văduvă îi cerea constant dreptate, îi ascultă cererea datorită neputinței 
de a mai suporta neobositele insistențe ale femeii. 

? Atenuat în Le, 17, 3, în Mt contopit cu 18, 21-22. 

În toate aceste parabole, respectivii străini beneficiază de un tratament neconform celui obișnuit pentru străini, fapt care 
se petrece în virtutea faptelor şi concepţiilor pe care aceștia le fac și afirmă în mod decis şi lămurit. 

19De altfel, componenta retorică este atît de puternică încît s-ar putea spune cu egală îndreptăţire că laudele aduse străinilor 
nu semnifică acceptarea lor, ci doar îi provoacă pilduitor pe frați, precum în cazul oarecum extrem al redefinirii familiei, din 
această perspectivă (Mt, 12, 48-50). Astfel, parabola samariteanului (Lc, 10, 29-35) nu arată explicit că ideologia și fapta trec 
înaintea geneticii, ci este mai degrabă o pildă care îşi extrage eficienţa din ducerea la extrem și reducerea la absurd a unei situaţii 
construite spre a închipui foarte viu ceea ce Isus voia să fie tratat de către ai săi cu maximă seriozitate. 

Parabola tributului (Mt, 17, 24-27) nu intră decît aparent în această categorie. Acolo avem un exemplu banal de strategie 
prin care cel slab este îndemnat să se supună puterii seculare. 

11Unde apare un îndemn precum: „Urmează-mă și lasă morţii să-și îngroape morţii!”, adresat cuiva al cărui tată tocmai 
murise și de a cărui înmormântare fiul urma să se ocupe. 

12Unde soacra lui Petru— care zăcea bolnavă şi în stare febrilă—este atinsă, i se diminuează febra, după care se ridică și îi 
slujeşte pe Isus și Petru. Deși primul act pe care îl face femeia după „vindecare” este să îi slujească pe cei doi, e greu de știut cu 
certitudine dacă rostul vindecării a fost grija pentru sănătatea femeii, multumirea unui prieten (Petru) sau profitul imediat. 

urmat. Faptul este anunţat încă din predica de pe munte, unde se spune—pe calea mai multor forme, dar 
şi explicit—că poarta către o viaţă conformă voinţei lui Dumnezeu, și care duce către mîntuire, este strimtă 
de la sine, iar simpla acceptare neconfirmată de și nedesăvîrșită prin fapte consecvente duce la picire (Mt, 7, 
13-14; 21-27 şi Lc, 13, 22-32). De aici se înţelege că ființa umană are a face eforturi în direcția încadrării 
sale pe calea cea bună și îngustă, agreată de divinitate. Omul însă nu face mereu acest efort. Un dat genetic 
greşit actualizat, un dobîndit epigenetic defectuos funcţionalizat şi mai cu seamă o dezorientare ideologică 
dată de neînţelegerea și neasumarea rostului ființei umane în lume duc la gînduri, cuvinte și fapte contrare 
aşteptărilor Zeului. Iar în momentul în care pomul nu-și dă roadele fireşti (Mz, 12, 33-35; Le, 6,43-45) 
acesta acţionează selectiv, în vederea obţinerii necesarei segregări dintre bine şi rău (Mt, 13, 47-50)‘. 


Parabola oii pierdute (Mz, 18, 12-14; Lc, 15,4-7)!> şi cea a fiului risipitor (Lc, 15, 11-32)! nu 
contrazic necesitatea selecţiei și a eliminării răului, nu susţin toleranța faţă de abatere, ci se referă 
strict la recuperarea bunului deţinut, la refacerea stării de completitudine. Fie că se referă doar la 
„oile pierdute ale casei lui Israel”— care, în cele din urmă, trebuie redate integral lui Yahweh—, fie 
că îi poate cuprinde și pe alţii, secvențele acestea subliniază imperativul menţinerii integre sau al 
reîntregirii zestrei comunitare, perspectiva fiind atît a stăpînului divin (care a fixat imperativul), 
cît şi a posesorului (de fapt, administratorul vremelnic), care trebuie să se supună poruncii. În 
ceea ce priveşte obiectul posedat, el nu-și modifică statutul fie dat, fie asumat prin acte conștiente, 
comunicarea nereferindu-se la el, ci doar servindu-se de el, căci el nu contează cu necesitate. 


Un genotip pervertit, în conjuncţie cu un fenotip pe măsură sînt reflectate de un comportament necon- 
form cu motivele aducerii în existenţă a individului și de o ideologie neconformă cu cea dată și cerută de 
către divinitate. Lucrul acesta duce la smintirea ordinii, fapt evident în parabola servitorului neîndurător, 
cel capabil să profite de beneficii nemeritate și aprig în a obţine scutirea de datorie (Mt, 18, 23-35)”. Dar 
în această parabolă nu comportamentul servitorului dă pilda centrală, ci comportamentul stăpînului. Deşi 
are un genotip și un fenotip ce par bune, toleranța față de servitor îl arată a avea o componentă ideologică 
slabă, prin consecinţele ei ireparabile, acţiunea sa fiind mai gravă decît întreaga acţiune în lume a servito- 
rului. Astfel, cu toate că manifestă tendinţa de a-și face datoria, primul ordin fiind în direcţia respectării 
legilor impuse de buna funcţionare a sistemului, el va rata îndeplinirea rolului de agent al selecţiei și va 
rătăci practicînd antiselecţia. Chiar dacă ulterior se va corecta și va aplica selecţia, corecţia nu poate fi 
deplină întrucît servitorul generase un rău care, dacă selecţia era aplicată dintru început, nu s-ar fi comis 


Unde apar enunţuri în care se arată că binele generează bine, iar răul — rău, produsele fiind consecvente producătorului. 
În mod aparent curios—dar nu în și pentru mentalitatea semită—, tot aici se arată că limbajul este relevant pentru natura și 
starea reală a omului, care, de aceea, va fi judecat după cuvintele sale; în consecinţă, între cuvinte și fapte ar trebui să existe 
suprapunere și concordie. 

14Unde se vorbeşte despre selecția—care se va face neabătut—, dintre cei buni şi cei răi, dintre cei care au trăit în confor- 
mitate, respectiv în contradicţie cu poruncile divine. 

15 În care se vorbeşte despre faptul că deţinătorul multor oi (o sută), pierzând una dintre ele, o va căuta, iar cînd o va găsi se 
va bucura mai mult decît pentru nerătăcirea celorlalte 99. (La Lc este exagerată lăsarea de izbelişte a celorlalte 99, nemenționată 
în Mt; acesta din urmă este atent la starea sufletească a posesorului, care devine plăcută comparativ cu cea anterioară.) 

16În care se vorbeşte despre un părinte care avea doi fii. Cel mic i-a cerut tatălui partea de avere care i se cuvenea și a plecat 
cu ca în lume, unde a risipit-o însă printr-o viață desfrânată. După ce a trăit o vreme în condiţiile mizere în care propriul fenotip 
nesăbuit l-a plasat, nemaiputând să le îndure, a revenit la casa părintească. Bucuros, tatăl l-a înveșmîntat cu hainele cele mai 
scumpe și a poruncit un ospăț, tratîndu-și fiul nu conform faptelor acestuia, ci conform posibilităţilor tatălui. Între timp, fiul 
cel mare—care rămăsese alături de părintele său și care fusese devotat intereselor capului familiei— se afla tot pe cîmp, trudind. 
La întoarcere, mînios la vederea primirii de care avusese parte fratele său, refuză să intre în casă, percepînd totul ca pe o mare 
nedreptate. Tatăl îl învaţă însă că nimic din cele de pînă atunci nu avea să se schimbe în ceea ce-l privește, dar el, ca părinte, se 
bucura pentru recuperarea fizică a fiului pierdut. 

17 În care se vorbeşte despre un slujbaș care îi era dator regelui cu o sumă uriașă, pe care nu o putea achita. În pericol de a 
fi vîndut ca sclav împreună cu familia, acesta cere îndurare, promiţind că va plăti datoria. La rîndul său, nu a fost însă milostiv 
cu cel care-i era dator, ci l-a trimis la închisoare. AAînd, regele și-a retras graţia și i-a aplicat pedeapsa ce trebuia aplicată dintru 
început, astfel restabilind întrucâtva ordinea firească şi apropiindu-se de respectarea termenilor legităţii naturale. 

şi care, aşadar, a avut consecinţe neprevăzute în planul iniţial; acestea trebuie corectate prin modificarea 
planului, fapt care implică efecte asupra altor elemente (oameni) ale planului. 

Ar fi eronat să se creadă că acesta este un caz de aplicare a antiselecţiei la situaţia și la omul care nu 
se potrivesc. În fapt, actul nu decurge din necesităţi generate de aplicarea principiilor şi de respectarea 
funcţionării sistemului constituit în chipul acelor principii, ci din simpla milă generată de slăbiciunea 
psihică ori dintr-un calcul social sau ideologic dăunător. Faptul vădește că toleranța lipsită de temeiuri 
sistemice duce la rău, antiselecţia cerînd antiselecţie, într-o spirală a autodistrugerii. 

Deşi a fost privită aproape exclusiv în dimensiunea ei de sită eliminatorie, în realitatea ei deplină, 
selecţia este un mecanism şi un proces care stimulează și favorizează viaţa, în plenaritatea atributelor ei de 
sistem integral, armonios, funcţional, eficient și evolutiv!5. Cea care poate distruge iremediabil viaţa este 
antiselecția deoarece, fie stimulează direcţii calculate de om (ființă căreia îi este inaccesibilă cunoaşterea în 
vreun fel a întregului structural-funcţional asupra căruia acţionează astfel’), fie întrucît atribuirea unui 
merit necuvenit incită la dezvoltarea și evoluţia stărilor de nemișcare (păstrarea talantului) sau a moda- 
lităţilor de a obţine astfel de merite (servitorul abil în a-și obține nemeritata iertare a datoriei), adică a 
paradigmelor anti-sistemice, și niciodată la adaptare benefică vieţii şi la evoluţie reală. 


II.8. ABERAȚIA. Abaterea de la genotip şi nepunerea lui în act în conformitate cu propria-i natură 
reprezintă o rătăcire ce trebuie corectată sau extirpată—după cum dispune divinitatea. După cum ceea 
ce apare în afara darului este netrebuincios—după cum se arată în Mz, 15, 13: „Orice plantă pe care n-a 
plantat-o Tatăl meu ceresc va fi smulsă din rădăcini”, căci grădina aparţine grădinarului, el orînduind totul 
conform voiei lui (v. şi Mt, 21, 18-19)—, tot așa de pernicioasă este abaterea de la normele statornicite 
de către Zeu—după cum se înțelege din parabola ospățului de nuntă (Mr, 22, 1-14; Lc, 14, 15-24)”. 


II.9. PEDEAPSA. Acţiunea Legii în direcţia Binelui și a Echilibrului numit Dreptate poate fi obstrucţio- 
nată prin acţiunea nechibzuită și necălăuzită ideologic a oamenilor, generînd Nelegiuirea, Răul şi Deze- 
chilibrul numit Ijuszizie. Gîndul, cuvîntul şi fapta conforme învăţăturii divine se răsplătesc, iar cele 
neconforme se corectează prin pedeapsă. Răsplata și pedeapsa reprezintă instrumente motorii şi educative, 
cu caracter exclusiv pedagogico-orientator”!. Ele sînt ale Zeului, după cum o arată parabola lucrătorilor 
viei (Mt, 20, 1-16)”. 

Mecanismele genetice şi epigenetice sînt mult prea puţin cunoscute oamenilor, cîteodată ele contrazi- 
cînd logica umană—în principal datorită îngustimii acesteia în raport cu realitatea universală, în subsidiar 
datorită incapacității omului de a depăși autosegregarea sa faţă de rstul lumii materiale și, deci, de a înţelege 
cu adevărat că direcţia în care ar trebui să acţioneze în lume nu este cea ego- și antropocentrică. De aceea, 
din perspectivă umană, Zeul poate părea uneori că are un comportament contrariant. În fapt, acela care 
construieşte jocul, jucătorii şi regulile poate opera orice fel de schimbări, aparent fără legătură cu gîndul, 
cu fapta și cu felul în care joacă jucătorii. Lucrul acesta însă este astfel întrucîit—la un moment dat și într- 
un sens—toţi sînt vinovaţi, oricine putînd plăti, doar spre a servi drept avertisment și exemplum tuturor 
(„N-a păcătuit nici el, nici părinţii lui, ci este astfel ca să se arate în el lucrările lui Dumnezew” (In, 9, 3; v. 


18 Într-un sistem în care aproapele genetic şi ideologic este infinit mai important decât celălalt, în chip firesc întreținerea 
sistemului prin stimularea mentalităţii și a comportamentelor benefice și eliminarea celor pernicioase se referă la aproapele 
genetic, precum în Dz, 19, 15-19 (care culminează cu secvenţa: „Să nimicești răul din mijlocul tău”). Aceasta deoarece orice 
formă de degradare a ideologiei comunitare sau chiar de renunțare la ca este echivalentă cu pierderea identității și ancantizarea. 

"Ideologia de achiziționat și de urmat este doar cea divină. Ea este dată, iar omul nu are decît să o descopere în toată 
plenitudinea îngăduită, nu să o interpreteze, reconstruiască ori adapteze, și nici să construiască alta pe care s-o aplice unei Lumi 
pe care nu o cunoaşte. 

% În care se vorbeşte despre un rege care a făcut invitaţii la nuntă, dar nimeni nu le-a onorat. După ce-i ucide pe cei ce-au 
nesocotit invitaţia, regele trimite servitorii să invite pe oricine întîlnesc în cale, fără deosebire. Intrînd el în sala de mese, însă, 
va pedepsi un invitat care venise fără vestimentație corespunzătoare. 

2! Precum în Dr 19, 20: „Cei care rămîn să audă şi să se teamă să mai facă un astfel de lucru rău în mijlocul tău!” 

22Unde se vorbeşte despre un proprietar de vie care tocmeşte zilieri, succesiv, la diferite ore de-a lungul unei zile, însă îi 
plătește cu aceeași sumă— după cum se înțeleseseră, de altfel. Faptul acesta însă are drept consecință revolta lucrătorilor care 
trudiseră de la primele ore, care emit judecăţile din îngusta perspectivă umană. 

şi Le, 13, 1-9)5. 


Este semnificativ faptul că, spre deosebire de loan Botezătorul, care îndemna la pocăință în ceasul 
al doisprezecelea”, Isus anunţă judecata și declară că a venit să împlinească Legea. El nu desfă- 
şoară un act persuasiv şi nu negociază în vederea îndreptării, ci pur și simplu încunoștinţează, el 


nu vîntură posibilităţi, ci sapă în piatră consecinţe (Mt, 10, 34-39; Lc, 12, 49-53; 14, 26-27)”. 


III. ConcLuzil. Din cele ce preced credem că reiese destul de limpede că parabolele afirmă existenţa 
unui sistem generator al tuturor principiilor și entităţilor, care le impune acestora din urmă o existență și o 
funcţionare în chipul său, adică sub imperiul ordinei și al echilibrului. Ca sisteme și ca elemente ale unor 
sisteme, entităţile deţin forța vitală generată de un dat genetic entelehic, fundamental pozitiv, însă care se 
poate menţine, dezvolta și evolua ca atare numai ca urmare a devenirii epigenetice, în acea direcţie. 
Pentru omul religios, rezultanta numită spirit deţine predominanţa primordialităţii şi a principialităţii 
absolute, marele factor modelator și călăuzitor fiind credinţa nestrămutată (Mt, 7, 24-27), în vederea 
îndeplinirii rostului pentru care există datul genetic, dobinditul epigenetic, precum și instrumentele de 
natură comportamentală și ideologică. Această credință poate reprezenta principala sa călăuză, omul 
religios străduindu-se din răsputeri să împlinească voia Zeului și plasindu-se cu precădere sau exclusiv în 


planul ideologic. 


23În care se vorbeşte despre nedeosebirea dintre unii care au fost tratați rău și alții care au fost lăsaţi în pace: „Vi se pare că 
acești galileeni au fost mai păcătoşi decît toți ceilalți galileeni, pentru că au suferit aceasta? Vă spun: nicidecum! Dacă nu vă 
convertiți, cu toţii veţi pieri la fel”, şi unde se enunţă parabola smochinului neroditor, în care—în chip cât se poate de relevant 
atît pentru perspectiva, cât și pentru mentalitatea umană— sluga (omul) pledează pentru îngăduinţă. 

Aici se observă nici că individul ca atare nu contează și nici caracterul exclusiv preventiv al pedepsei. Zeul nu este interesat 
de răzbunare (dar fireşte că nu o lasă pe mîna becisnicei fiinţei umane) ori de pedeapsă ca act punitiv, ci de exemplul astfel dat 
celor care au șanse de a-i împlini voia. 

Înaintea lui, lipsit de stofă de militant, lona—despre care se spune explicit că fusese trimis de divinitate— făcuse raționa- 
mente oarecum mecanicist-empirice, manifestîndu-se ca un soi de mecanism de ajustare a acțiunii divine. 

?În care apar enunţuri precum: „Nu am venit să aduc pace, ci sabie!”, „Cine nu-şi ia crucea și nu mă urmează nu este vrednic 
de mine. Cine ţine la viaţă o va pierde, iar cine îşi pierde viaţa pentru mine o va regăsi”, „Foc am venit să aduc pe pămînt și ce 
altceva vreau decît să se aprindă! Credeţi că am venit să aduc pace pe pămînt? Nicidecum, vă spun, ci dezbinare”, „Dacă cineva 
vine la mine și nu-și urăşte tatăl, mama, femeia, fraţii, surorile, ba chiar și propria viaţă, nu poate fi discipolul mev”. 


